Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 357/12/4403	Nitra, 24.9.2014
EEČ : 2-32-249-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno a, písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
trestné stíhanie proti obvinenému XXXXX, nar. XXXXX v XXXXX trvale bytom XXXXX č. XXXXX, okr. Levice, ktorému bolo vznesené obvinenie podľa § 206  odsek 1 Trestného poriadku uznesením vyšetrovateľa Okresného riaditeľstva Policajného zboru v Nitre, odbor kriminálnej polície (ďalej len „vyšetrovateľ PZ“) pod ČVS: ORP-801/OVK-NR-2012 dňa 10.08.2012 za prečin zanedbania povinnej výživy podľa § 207 odsek 1, odsek 3 písmeno a), písmeno b)  Trestného zákona na tom skutkovom základe, že 
	najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať a zaopatrovať svoje dieťa a to XXXXX, ktorý bol rozsudkom Okresného súdu Nitra č. k. 7C/101/03-43 zo dňa 17.06.2004 zverený do výchovy a opatery matke XXXXX, pričom týmto rozsudkom bol obvinený zaviazaný prispievať na výživu dieťaťa sumou 66,39 € mesačne vždy do 15-teho vopred k rukám matky, avšak rozsudkom Okresného súdu Nitra 24P/84/2010-56 zo dňa 21.10.2010 právoplatného dňa 08.11.2010 je obvinený povinný prispievať na výživu maloletého sumou vo výške 120,- € mesačne počnúc dňom 01.02.2010 vždy do 15-teho dňa v mesiaci vopred k rukám matky, pričom za čas od 01.02.2010 doposiaľ dlhuje sumu k rukám matky vo výške 2.280,- € (vrátane mesiaca august 2012),

pretože zanikla trestnosť činu a trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu

Odôvodnenie:
Vyšetrovateľ PZ uznesením vydaným dňa 10.08.2012 pod ČVS: ORP-801/OVK-NR-2012, podľa § 199 odsek 1 Trestného poriadku začal trestné stíhanie a uznesením vydaným dňa 10.08.2012 podľa § 206 odsek 1 Trestného poriadku vzniesol obvinenie XXXXX za prečin zanedbania povinnej výživy podľa § 207 odsek 1, odsek 3 písmeno a), písmeno b)  Trestného zákona na skutkovom základe uvedenom vo výrokovej časti tohto uznesenia.

Prečinu zanedbania povinnej výživy podľa § 207 odsek 1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.  

Podľa § 215 odsek 1 písmeno h) Trestného poriadku prokurátor zastaví trestné stíhanie,    ak zanikla trestnosť činu.

Podľa § 86 písmeno a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Vykonaným vyšetrovaním a na základe výpovedí svedkyne XXXXX, ako aj obvineného XXXXX a listinných dokladov bolo zistené, že vyššie uvedený skutok, pre ktorý bolo XXXXX vznesené obvinenie, sa stal, má znaky trestného činu zanedbanie povinnej výživy podľa § 207 odsek 1, odsek 3 písmeno a), písmeno b) Trestného zákona a zabezpečené dôkazy dostatočným spôsobom preukazujú, že tohto skutku sa dopustil obvinený XXXXX.

Z výsledkov dokazovania vyplynulo, že obvinený XXXXX využil ustanovenie o účinnej ľútosti a dlhovanú sumu na výživnom za obdobie od 01.02.2010 do augusta 2014 (vrátane mesiaca august 2014) uhradil do rúk matky dieťaťa XXXXX  v plnom rozsahu, a  túto skutočnosť matka dieťaťa, svedkyňa XXXXX, uviedla do zápisnice o výsluchu svedka dňa 08.08.2014, kedy potvrdila úhradu zameškaného výživného do jej rúk a aj prostredníctvom exekútora v celkovej sume 6.600,- €, čím dlh obvineného na výživnom považuje za splatený v celom rozsahu. K veci ešte uviedla, že neplnenie vyživovacej povinnosti povinným v súdom stanovenej výške nemalo trvalo nepriaznivé následky na psychický a fyzický vývoj dieťaťa, čím zanikla trestnosť uvedeného prečinu.
Z dôvodu, že obvinený XXXXX si splnil dodatočne svoju vyživovaciu povinnosť voči svojmu maloletému dieťaťu v plnom rozsahu, trestný čin nemal trvalo nepriaznivé následky na vývoj dieťaťa, je nepochybné, že zanikla trestnosť vyššie uvedeného prečinu.

Na základe vyššie uvedených skutočností som  rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Soňa Struhárová
prokurátorka